OzLabs/hebrew-wiki-articles huggingface dataset:
היכל התהילה של ה-WWE לשנת 2005

{| class="wikitable" align="left"
|-
! colspan="3" align="center" | היכל התהילה של ה-WWE (2005)
|-
! colspan="3" align="center" | מידע
|-
| ארגון || colspan="2" | WWE
|-
| תאריך || colspan="2" | 2 באפריל 2005
|-
| עיר || colspan="2" | לוס אנג'לס, קליפורניה
|-
| אולם || colspan="2" | אמפיתיאטרון, אולפני יוניברסל
|-
! colspan="3" align="center" | סדרת טקסי היכל התהילה של ה-WWE
|-
|align="center"|2004
|align="center"|2005
|align="center"|2006
|}
היכל התהילה של ה-WWE (2005) היה טקס הוקרה למחזור השישי במסגרת טקסי היכל התהילה של ה-WWE המסורתיים. האירוע הופק על ידי ארגון ההיאבקות האמריקאי, World Wrestling Entertainment (WWE) ב-2 באפריל 2005 באמפיתיאטרון שבאולפני יוניברסל, שבלוס אנג'לס, קליפורניה. האירוע היה חלק מסוף השבוע של רסלמניה 21. האירוע הונחה על ידי ג'ין אוקרלונד. גרסה מקוצרת של הטקס שודרה באותו הערב בערוץ הטלוויזיה Spike TV. כמו כן, במרץ 2015, הטקס התווסף לתוכן ערוץ הטלוויזיה של ה-WWE Network.

==תוצאה לאורך זמן==

ב-24 ביולי 2015, ארגון ה-WWE שחרר את הוגאן מהחוזה שלו עימם, לאחר שהארגון טען שהם "מחויבים לקבל אנשים שונים מרקעים ומגזעים שונים", למרות שעורך הדין של הוגאן טען שהוגאן הוא זה שבחר להתפטר. יום קודם לכן, ארגון ה-WWE מחק את כל האזכורים של הוגאן מהאתר הרשמי שלהם, כולל את הכניסה של הוגאן להיכל התהילה של ה-WWE. שחרורו מהחוזה הקביל לפרסומים של הצהובונים נשיונל אינקוויירר ורדאר אונליין, שבהם נאמרו התבטאויות קשות כלפי הגזע השחור במהלך קלטת סקס מודלפת ושערורייתית של הוגאן. בקלטת היה ניתן לשמוע את הוגאן מביע את מחשבתו הנגעלת מכך שבתו תצא עם גבר שחור ואף השתמש בכינוי גנאי נגד גזע זה. לעומת זאת, לא נאמרה שום הצהרה רשמית בנוגע להרחקתו והוא עדיין היה רשום כחלק מהכניסות של היכל התהילה וכחלק מהאנציקלופדיה של ה-WWE אשר שוחררה באוקטובר 2016.

ב-15 ביולי 2018, אף על פי שלא שוחררו התבטאותיות רשמיות מצד ה-WWE אשר הצהירו על הסרתו מהיכל התהילה, הוגאן הוחזר למפעל זה, לאחר שהביע מספר התנצלויות באופן פומבי במשך השנה, בנוסף לעבודה בהתנדבות.

==מחזור==
===יחידני===
* הכוכבים הראשיים של המחזור מופיעים בכתב מודגש

{|class="wikitable"
|-
! class="unsortable"| תמונה
! שם במה(שם לידה)
! style="width:20%;"| הוכנס על ידי
! class="unsortable"| הישגים בולטים במהלך הקריירה המוכרים על ידי ה-WWE
|-

האלק הוגאן(טרי בוליאה)
|סילבסטר סטאלון
|
* 6 פעמים אלוף העולם במשקל כבד של ה-WWF/E
* 6 פעמים אלוף העולם במשקל כבד של WCW
* פעם אחת אלוף הזוגות העולמי של ה-WWE
* פעמיים זוכה קרב הרויאל ראמבל (1990, 1991)
|-
"ראודי" רודי פייפר(רודריק טומבס)
|ריק פלייר
|
* פעם אחת האלוף הבין יבשתי במשקל כבד של ה-WWF
* 3 פעמים אלוף ארצות הברית במשקל כבד של NWA/WCW
|-
"קאובוי" בוב אורטון ג'וניור
|רנדי אורטון
|החזיק במספר אליפויות אזוריות של ארגון ה-NWA
|-
ג'ימי הארט
|ג'רי לולר
|מנג'ר ותיק ב-WWF וב-WCW
|-
"מר וונדרפול" פול אורנדורף
|בובי הינן
|
* 4 פעמים האלוף הלאומי במשקל כבד של NWA
* פעם אחת אלוף הטלוויזיה העולמי של WCW
* 3 פעמים אלוף הזוגות העולמי של WCW
|-
ניקולאי וולקוף(ג'וסיף פרוזוביץ')
|פאט פטרסון
|
* 3 פעמים אלוף הזוגות הבינלאומי של ה-WWWF
* פעם אחת אלוף הזוגות של ה-WWF
|-
איירון שיק(חוסיין ואזירי)
|הסמל סלוטר
|
* פעם אחת אלוף העולם במשקל כבד של ה-WWF
* פעם אחת אלוף הזוגות של ה-WWF
|}

==קישורים חיצוניים==
* 

==הערות שוליים==

קטגוריה:מופעי ה-WWE
קטגוריה:טקסי היכל התהילה של ה-WWE
מגפת הקורונה בגואטמלה

מגפת הקורונה, בה חלו רבים במחלת נגיף הקורונה בגואטמלה, התפשטה אל המדינה באמצע מרץ 2020.

== התפשטות המגפה ==
ב-11 במרץ ממשלת גואטמלה אסרה על כניסתם של אזרחי כל מדינות אירופה, איראן, סין וקוריאה הדרומית. החלטה זו נכנסה לתוקף ב-12 במרץ.<ref></ref>

ב-13 במרץ הודיעה גואטמלה על מקרה ראשון של הדבקה בנגיף הקורונה בשטחה. מדובר בגבר גואטמלי אשר הגיע למדינה לאחר ביקור באיטליה. הגבר הגיע לווילה נואבה , פרבר של הבירה גואטמלה סיטי.<ref></ref>

בנוסף על כך, ממשלת גואטמלה הרחיבה את מגבלות הנסיעות שלה לנוסעים מארצות הברית וקנדה.<ref></ref>

ב-15 במרץ הודיעה ממשלת גואטמלה על ביטול כל האירועים הציבוריים ואסרה על התקהלות של יותר ממאה איש. כמו כן, הורתה לסגור את כל בתי הספר הציבוריים והפרטיים והאוניברסיטאות למשך שלושה שבועות לפחות. חגיגות השבוע הקדוש בוטלו גם הן.<ref></ref>

ב-16 במרץ הודיעה גואטמלה על מקרה מוות ראשון בשטחה כתוצאה מהידבקות בנגיף הקורונה. הקורבן, הוא גבר בן 85 אשר חזר למדינה מספרד ב-6 במרץ.<ref></ref>

ב-21 במרץ הכריז נשיא גואטמלה אלחנדרו ג'ימאטיי לצד סגן הנשיא ומועצת השרים על עוצר בפריסה ארצית ועל איסור נסיעות עולמי, במאמץ להתמודד עם מגפת הנגיף הקורונה ולמניעת התפשטות הנגיף אשר יחל מ-22 במרץ.<ref></ref>

ב-5 באפריל הכריזה גואטמלה על איסור כניסה לכלל האזרחים הזרים לשטחה בין 5 באפריל עד 12 באפריל.<ref></ref>

ב-8 באפריל הכריז נשיא גואטמלה אלחנדרו ג'אמאטיי כי החל מ-13 באפריל, השימוש במסכה יהיה חובה בכל רחבי הארץ. כדי לחזק את יישום אמצעי זה, יוטלו קנסות על אנשים אשר יסתובבו ללא מסכה ברחובות, בחנויות, בשווקים, במקומות עבודה ובמרחבים ציבוריים אחרים. חובתם של בעלי עסקים לספק לעובדיהם מסכה.<ref></ref>

מספר האנשים שחלו בקורונה נכון לינואר 2024 הוא 1,282,315 ומספר המתים 20,273.<ref></ref>

== קישורים חיצוניים ==

* [https://www.as-coa.org/articles/where-coronavirus-latin-america Where Is the Coronavirus in Latin America?], ASCOA

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
גואטמלה
קטגוריה:גואטמלה: היסטוריה
קטגוריה:אמריקה המרכזית: בריאות ורפואה
חיים אפרים באלאיטי

הרב חיים אפרים באלאיטי (או באליטי; ה'תרכ"ג, 1863–כ"ד בסיוון ה'תש"ד, 15 ביוני 1944) היה אב בית דין, מורה צדק, רב קהילת יהודי טורנאליה בסלובקיה ומחבר הספרים אשל חיים וחמודי אפרים.

== תולדות חייו ==
נולד בשם אפרים בעיר מאד שבהונגריה לאביו אברהם באלאיטי ולאמו מאטל, אביו נפטר כשהיה ילד ואמו גידלה אותו לבדה<ref name=":1"></ref>.
למד בנערותו אצל הרבנים: הרב נפתלי שוורץ אב בית דין מאד, הרב שמחה בונם סופר רב העיר פרשבורג<ref></ref>.

כאשר היה בגיל 17 חלה והוסיפו לו את השם חיים<ref name=":1" />, גם בהמשך חייו סבל ממחלות ואושפז מספר פעמים בבית חולים<ref></ref>.

התחתן עם גיטל למשפחת האלדשטיין ונולדו להם שתי בנות חיה שרה שנשאה לרב ישראל ולץ אב בית דין בבודפשט, ומרים שנשאה לרב שלמה ברוך עלנער.

בשנת ה'תרנ"א (1891) מונה לדיין ומורה צדק בעיר טורנאליה שהייתה משויכת לאזור הרבנות של פוטנוק, הוא פתח שם תלמוד תורה ושימש בתפקיד ממלא מקום הרב.

בתום מלחמת העולם הראשונה נותק הקשר בין היהודים בטורנלה שסופחה לצ'כסלובקיה לרבנות בפוטנוק שנותרה בשטח הונגריה, ובשנת ה'תרפ"א (1920) אחרי שרבנות העיר נותקה מרבנות פוטנוק הוא נבחר לתפקיד רב העיר<ref name=":0"></ref>.

בשנת ה'תרפ"ה (1925) הוציא לאור את שני חלקי ספרו “חמודי אפרים” ובשנת ה'תרצ"ה (1935) הוציא לאור את שני חלקי ספרו “אשל חיים”.

פרסם מאמרים רבים בכתבי עת תורניים ובהם, תל תלפיות, וילקט יוסף, בית ועד לחכמים, ילקוט המליצות, הנשר ונטעי בחורים.

בי"ח בסיון ה'תש"ד (9 ביוני 1944) הוא נשלח עם יהודי העיר לאושוויץ ונרצח שם בכ"ד בסיוון ה'תש"ד (15 ביוני 1944)<ref name=":0" />.

== ספריו ==
* חמודי אפרים - על אגדות התלמוד ודרשות
* אשל חיים - דברי אגדה, דרשות ושו"ת

== קישורים חיצוניים ==
* [https://yvng.yadvashem.org/index.html?language=he&s_lastName=באלאיטי&s_firstName=חיים%20אפרים&s_place=&s_dateOfBirth=&cluster=true דפי עד על מותו בשואה], באתר יד ושם
* [https://hebrewbooks.org/38373 אשל חיים חלק א'] באתר HebrewBooks
* [https://hebrewbooks.org/38374 אשל חיים חלק ב'] באתר HebrewBooks
* [https://hebrewbooks.org/38662 חמודי אפרים חלק א'] באתר HebrewBooks
* [https://hebrewbooks.org/38663 חמודי אפרים חלק ב'] באתר HebrewBooks

== הערות שוליים ==

2020 04
קטגוריה:מחברי ספרות תורנית
קטגוריה:מחברי ספרי הלכה
קטגוריה:רבנים אורתודוקסים
קטגוריה:רבנים חרדים
קטגוריה:רבנים סלובקים
קטגוריה:תלמידי הרב שמחה בונם סופר
קטגוריה:רבנים שנספו במחנה ההשמדה אושוויץ
קטגוריה:ילידי 1863
קטגוריה:נפטרים ב-1944
גביע המדינה בכדורגל נשים 2003/2004

גביע המדינה בכדורגל נשים לעונת 2003/2004 הייתה התחרות ה-6 מאז היווסדה. משחקי התחרות החלו ב-18 במרץ 2004 ומשחק הגמר נערך ב-18 במאי 2004 והסתיים בניצחון של מכבי חולון על אס"א תל אביב בדרך לזכייה שנייה ברציפות בתואר.

מתוך 12 קבוצות ששיחקו בעונה זו בליגת כדורגל נשים נרשמו לגביע רק 8 קבוצות כשהאחרות מוותרות על התחרות מסיבות כלכליות.

לפי תקנון התחרות, בעונה זו נערכו 3 סיבובים בלבד כשבסיבוב הראשון שהיה גם רבע הגמר השתתפו כל 8 הקבוצות.

==רבע הגמר==
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| מכבי חולון || 3 – 1 || עירוני בת ים ||
|-
| עירוני ירושלים || 1 - 5 || הפועל פתח תקווה ||
|-
| הפועל באר שבע || 3 - 1 || בית"ר באר שבע ||
|-
| אס"א תל אביב || 9 - 0 || עירוני חולון ||
|}
==חצי הגמר==
המשחקים התקיימו בהצגה כפולה ב-20 באפריל באצטדיון עירוני נס ציונה.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| הפועל פתח תקווה || 0 - 8 || מכבי חולון || אצטדיון עירוני נס ציונה
|-
| אס"א תל אביב || 5 – 1 || הפועל באר שבע || אצטדיון עירוני נס ציונה
|-
|}

==הגמר==

==ראו גם==
* עונת 2003/2004 בליגת כדורגל נשים

==קישורים חיצוניים==
* 
* 
* [https://www.kan.org.il/content/archive1/sport/p-590297/s2/748731/ גביע המדינה בכדורגל לנשים 03/04, גמר: אס"א ת"א - חולון 2:0], באתר כאן – תאגיד השידור הישראלי, 18 במאי 2004
* [http://www.oocities.org/wsisrael/ws13_04.html גביע המדינה לנשים 2004], דף מארכיון האינטרנט - במקור מ-geocities.
* [https://www.oocities.org/wsisrael/main1.html כדורגל נשים בישראל - ארכיון חדשות 2003–2005 - דפים 1-6], אתר מארכיון האינטרנט - במקור מ-geocities

קטגוריה:2003 בישראל: כדורגל
קטגוריה:2004 בישראל: כדורגל
קטגוריה:תחרויות כדורגל ב-2003
קטגוריה:תחרויות כדורגל ב-2004
קטגוריה:גביע המדינה בכדורגל נשים
וילה אדה

וילה אדה (באיטלקית: Villa Ada) הוא פארק ברומא, איטליה, הפרוס על שטח של כ-450 דונם (1.8 קמ"ר). והוא הפארק השני בגודלו בעיר אחרי וילה דוריה פמפילי. הפארק ממוקם בחלקה הצפון-מזרחי של העיר.

== היסטוריה ==
המרחב המיוער היה בבעלות בית המלוכה סבויה האיטלקי במחצית האחרונה של המאה ה-19; והוא כלל בו את בית המגורים המלכותי (1872–1878). בשנת 1878 היה האזור בשליטתו של הרוזן טאלפנר משווייץ, שקרא ליער "וילה אדה" לכבוד אשתו אדה. משפחת המלוכה חזרה לשליטה על האדמה בשנת 1904, אך לא שינתה את השם.

לאחר נפילת המשטר הפשיסטי באיטליה, ב-25 ביולי 1943 זימן המלך ויטוריו אמנואלה השלישי את בניטו מוסוליני אליו לווילה ושם נעצר ונלקח באמבולנס.
ממוזער
בית המלוכה שמר על השליטה באזור עד שנת 1946.

== הפארק כיום ==
החל משנת 2009 אזור הפארק מכיל שטחים ציבוריים ופרטיים כאחד. השטח הציבורי נשלט על ידי מועצת רומא; האזור הפרטי נשלט על ידי שגרירות מצרים ברומא, אם כי מועצת העיר תבעה רשמית להשתלט על האזור כולו. החלק הפרטי נמצא תחת סיור מתמיד על ידי אנשי משטרה או צבא.

== פעילויות ==
החלק הציבורי של הפארק גדול בהרבה מהשטח הפרטי. הוא מכיל אגם מלאכותי ועצים רבים, כולל אורנים, אלונים, ער אציל ועצי מטסקוויה נדירים ביותר, שיובאו מטיבט בשנת 1940. הכניסה לפארק חופשית. ניתן לשכור קאנו, אופניים או סוסי רכיבה, וכן ישנה בריכת שחייה גדולה.
מפת וילה אדה
מאז 1994, במהלך הקיץ מארח הפארק את פסטיבל המוזיקה העולמית ואת פסטיבל "Roma incontra il mondo" (רומא פוגשת את העולם), כנגד גזענות, מלחמות ועונשי מוות.

"בונקר וילה אדה סבויה", בונקר שנבנה בראשית שנות ה-40 על ידי בית סבויה כדי להגן על המלך והמלכה (המלך ויקטור עמנואל השלישי מאיטליה והמלכה אלנה) מפצצות בעלות הברית, פתוח כיום לסיורים. העמותה, 'רומא סוטרנאה', שחזרה את הבונקר, שנפל לחורבן והושחת, והיא זו שמפעילה את הסיורים.
==קישורים חיצוניים==

קטגוריה:רומא: גנים
קטגוריה:איטליה: וילות
מבצע צמצום טווח

מבצע "צמצום טווח" היה מבצע שנועד לחסום מעבר מחבלי חזבאללה מהכפר מיידון אל נקודות תצפית בדרום לבנון. ב-22 בפברואר 1999, ז' באדר ה'תשנ"ט, יצא כוח של סיירת צנחנים לבצע מארב בשטח בו התבצעה פעילות עוינת של מחבלים בקלעת ג'בור בדרום לבנון. הכוח נקלע למארב של מחבלי החזבאללה, ומהאש נהרגו מפקד הסיירת, קצין ההנדסה ומפקד אחד הצוותים בסיירת.

== מהלך המבצע ==
הכח חצה את הקו האדום לאחר תנועה ארוכה וטיפוס לגובה של 1,200 מטר באזור קלעת ג'בור. בהגיעם לשיא הגובה של הרכס, הלך מפקד היחידה , יחד עם קצין ההנדסה לסרוק את שטח העמדה, שהיה באזור תלול מרובה סבך ובולדרים, ובו גם שאריות שלג. כאשר התקרבו לעמדה נפתחה עליהם אש ממרחק קצר, כמטר וחצי, ממנה נהרגו איתן ולירז. , מפקד הצוות, רץ לחלץ את השניים למרות שידע שהוא עלול להיהרג במלכודת האש. הוא השיב באש, קרא לשאר הלוחמים לבוא לסייע, ולמעשה תפס פיקוד על הכוח. 

בעת ניסיון חילוץ ההרוגים נפגע דוד גרנית מצרור ונפצע אנושות. הוא הספיק להורות לחיילים שבאו לחלצו לטפל בפצועים האחרים קודם לפני שמת מפציעתו. לאחר חילופי אש קשים עם המחבלים חולץ הכוח לארץ במסוק ובו הפצועים וההרוגים. על הלחימה בקרב הוענקה תעודת הערכה של אלוף פיקוד צפון גבי אשכנזי למיכאל ברוכי, לוחם שנכנס מיד אחרי דוד לחילוץ הנפגעים ונפצע שלוש פעמים במהלך הקרב, וצל"ש אלוף פיקוד צפון לדוד גרנית בו נאמר: 

== הנצחה ==
לזכרו של איתן הוקם מצפה ליד בית הוריו ברמות נפתלי, ומדי שנה מתקיים לזכרו כנס מנהיגות במכללת תל חי.

לזכרו של דוד הוקם גן הנצחה ביישוב עפרה.

== קישורים חיצוניים==
* 
* .
* [https://www.eitan.org.il על מבצע צמצום טווח ועל איתן בלחסן], באתר עמותת "נועם"
* [https://www.liraztito.com אתר לזכרו של לירז טיטו]

* [https://m.facebook.com/story.php?story_fbid=302144467353266&id=240049663793&refid=18&ref=m_notif&notif_t=group_activity&__tn__=%2As-R כתבה בערוץ 13 על הקרב]
* [https://emek.mynet.co.il/local_news/article/rJ00mRIN8P ללכת שבי אחריו: אגדת מפקד סיירת צנחנים איתן בלחסן], אתר [https://emek.mynet.co.il/ מיינט העמק], 2 באוקטובר 2020.

==הערות שוליים==

קטגוריה:מבצעי צה"ל בדרום לבנון
קטגוריה:המערכה ברצועת הביטחון
קטגוריה:1999 בישראל
דודוש קלמס

דוד (דודוש) אריאל קלמס (נולד ב-3 במאי 1973) הוא מפיק מוזיקלי, קלידן ומלחין ישראלי.

== ביוגרפיה ==
נולד ב-3 במאי 1973 בירושלים. בוגר רימון בית ספר למוסיקה.

ב-1996 הקים את להקת "הדג נחש". ב-2000 הוציאו את אלבום הבכורה שלהם, "המכונה של הגרוב". האלבום זכה לשבחים רבים ממבקרי המוזיקה. לאחר מכן, הוציאו מספר להיטים שזכו להצלחה רבה במצעדי הפזמונים העבריים, בהם "שירת הסטיקר" ו-"הנה אני בא" ואף אלבומים נוספים שזכו להצלחה רבה, ביניהם "בעזרת הג'אם" שזכה במעמד "אלבום זהב".

ב-2004 הלחין קלמס את המוזיקה לסרט "צווארון כחול לבן".<ref name=":0"></ref>
קלמס מרבה לעבוד עם גל תורן, איתו הוא כותב, מלחין ומעבד.
ב-2005 החל לנהל ולהפיק מוזיקלית עם תורן, את התכנית "ארץ נהדרת". באותה שנה, הלחין את המוזיקה לסרט תנועה מגונה, לצידה של קרני פוסטל.<ref name=":0" />

ב-2008 הפיק והלחין עם תורן, את המוזיקה לסדרה "רמזור".<ref name=":0" /> ב-2011, עיבד וביצע את שירי התכנית Red Band.

ב-2016 הלחין את המוזיקה לתוכנית דוקו-הריאליטי "פוליאקובים".

== קישורים חיצוניים ==
* 

== הערות שוליים ==

קטגוריה:מלחיני קולנוע
קטגוריה:מלחיני פסקולים ישראלים
קטגוריה:מוזיקאים ישראלים
קטגוריה:מפיקים מוזיקליים ישראלים
קטגוריה:בוגרי רימון בית ספר למוסיקה
קטגוריה:ישראלים שנולדו ב-1973
צפע רמה ווגלרי

נחש על העצים בפארק לאומי ב[[תאילנד.]]
צפע רמה ווגלרי (שם מדעי: Tropidolaemus wagleri) הוא מין של נחש צפע מתת-משפחת צפעוני הגומה, החי ביערות של דרום-מזרח אסיה מדרום וייטנאם ודרום תאילנד עד לסינגפור ולכמה מאיי מלזיה ואינדונזיה כמו סומטרה, באנגקה, איי מנטאוואי ואיי קיאו. הנחש ידוע גם בשם העממי: "גומצן המקדש", עקב שכיחותו הגדולה במקדש הנחשים שבפננג, מלזיה.

== מאפיינים ==
בעבר נחש זה השתייך לסוג גומצן אסייתי, אך הוא הועבר לסוג צפע הרמה (Tropidolaemus). משמעות שם המין: "T. wagleri", היא על שם ההרפטולוג הגרמני יוהאן גאורג ווגלר.

אצל נחש זה ישנה דו-צורתיות זוויגית, בה הנקבות גדולות מהזכרים ומגיעות לאורך של 1 מטר, בעוד הזכרים נפוצים יותר באורך 75 סנטימטרים. הם בעלי דפוס פסים שחורים ורצועות צהובות עליהם, כשהפרטים הצעירים מוסווים יותר וצבעם ירוק המתמזג עם העלים. הם מטפסים מוצלחים ונכרכים בקלות על הענפים ביער הגשם, כשהזנב מתפתל כדי להיכרך על הענפים.

נחש זה הוא קרובם של נחשי העכסן והגומצן מאמריקה הדרומית וכמותם הוא בעל חיישנים רגישים לצד עיניו לחום גוף של בעלי חיים עם רגישות של 0.003 מעלות צלזיוס. הנחש פעיל בלילה ואז מתמקם על מקום קבוע על העץ ואורב לטרף. הטרף מורכב מעכברים, עופות קטנים, זוחלים אחרים ועוד והוא מתקיף אותו במהירות אדירה מהענף.

הארס של נחש זה יכול לפגוע ואף להרוג אנשים, עם מעל ארבעה סוגי פפטידים הגורמים בעיקר לפגיעה במערכת העצבים והשרירים וכן חוסמים את מערכת הנשימה תוך דקות ספורות וכן גורמים לסתימה של נימי דם. עם זאת ההיתקלות בנחש נדירה מאוד ולא ידוע על הרבה מוכשים.

מספר חברות תרופות מייצרות מהארס של נחש זה משחות עור המשווקות כמסירות קמטים, על אף שאין הוכחה מדעית לכך.

==קישורים חיצוניים==

== הערות שוליים ==

קטגוריה:בעלי חיים שתוארו ב-1827
קטגוריה:טקסונים שתוארו בידי פרידריך בויה
קטגוריה:צפעוני גומה
קטגוריה:וייטנאם: זוחלים
קטגוריה:תאילנד: זוחלים
קטגוריה:מלזיה: זוחלים
קטגוריה:אינדונזיה: זוחלים
קטגוריה:זוחלים ביערות הגשם של דרום-מזרח אסיה
שרלוק – פרקים

300x300 פיקסלים
שרלוק היא סדרת טלוויזיה מסוגת הפשע, המציגה עיבוד עכשווי לסיפורי הבלש של שרלוק הולמס מאת ארתור קונאן דויל. הסדרה נוצרה על ידי סטיבן מופט ומארק גטיס, בכיכובם של בנדיקט קמברבאץ' כשרלוק הולמס ומרטין פרימן כדוקטור ג'ון ווטסון. העונה הראשונה כללה שלושה פרקים שודרה בשנת 2010, ואילו העונה השנייה שודרה בשנת 2012, העונה השלישית שודרה ברבעון הראשון של 2014. פרק בודד ששודר בשנת 2016, כספיישל מהתקופה הוויקטוריאנית, ואחריו שודרה עונה רביעית בשנת 2017. אף שבינואר 2014 אישר מופט כי תופק עונה חמישית;<ref></ref> אולם, בכל הנוגע לעתיד הסדרה, גטיס ציין כי בשל לוחות זמנים צפופים של קמברבאץ', זה לא יקרה בקרוב.<ref></ref> העונה השלישית הפכה לסדרת הדרמה הנצפית ביותר בבריטניה מאז 2001,<ref></ref> והסדרה נמכרה לשידור ליותר מ-200 מדינות.<ref></ref>

הסדרה מתארת את "הבלש המייעץ" הולמס, המסייע לשירות משטרת המטרופולין, בעיקר המפקח גרג לסטרייד, בפתרון פשעים שונים. הולמס נעזר בשותפו ד"ר ג'ון ווטסון, שחזר משירות צבאי באפגניסטן. אף על פי שהסדרה מתארת מגוון פשעים ומבצעים, הקונפליקט של הולמס עם הנבל ג'ים מוריארטי חוזרת גם בסדרה. מולי הופר, פתולוגית בבית החולים של בארט, מסייעת מדי פעם להולמס בתיקיו. דמויות נוספות כוללים את הגברת הדסון ומייקרופט הולמס.

== פרקים ==
{| class="wikitable" style="text-align: center;"
! style="padding: 0px 8px" colspan="2" rowspan="2"| עונה
! style="padding: 0 8px;" rowspan="2"| פרקים
! colspan="2"| תאריך שידור מקורי
! style="padding: 0 8px;" rowspan="2"| צופיםבבריטניה (במיליונים)
|-
! style="padding: 0 8px;"| בכורת העונה
! style="padding: 0 8px;"| סיום העונה
|-
| scope="row" style="background:#2C272E; color:#100; text-align:center;"|
| 1
| 3
| 25 ביולי 2010
| 8 באוגוסט 2010
| 8,37
|-
| scope="row" style="background:#809C99; color:#100; text-align:center;"|
| 2
| 3
| 1 בינואר 2012
| 15 בינואר 2012
| 10,23<ref></ref>
|-
| scope="row" style="background:#5A4942; color:#100; text-align:center;"|
| 3
| 3
| 1 בינואר 2014
| 12 בינואר 2014
| 11,82<ref></ref>
|-
| scope="row" style="background:#D3D1D4; color:#100; text-align:center;"|
| colspan="2"| ספיישל
| colspan="2"| 1 בינואר 2016
| 11,64<ref name="barb.co.uk"></ref>
|-
| scope="row" style="background:#3D515C; color:#100; text-align:center;"|
| 4
| 3
| 1 בינואר 2017
| 15 בינואר 2017
| 10,00<ref></ref>
|}
=== עונה 1 (2010) ===

=== עונה 2 (2012) ===

=== עונה 3 (2014) ===

=== ספיישל (2016) ===

=== עונה 4 (2017) ===

== קישורים חיצוניים ==

* [http://www.bbc.co.uk/programmes/b018ttws שרלוק] ב-BBC

==הערות שוליים==

קטגוריה:שרלוק
ש
צפע הרמה

צפע הרמה (שם מדעי: Tropidolaemus) הוא סוג של נחשים ארסיים מתת-משפחת צפעוני הגומה שבמשפחת הצפעיים. נחשים אלה חיים בדרום הודו ודרום-מזרח אסיה לאורך האזור הטרופי.

הסוג כולל כיום 5 מינים, כששניים מהם הועברו מהסוג הקרוב גומצן ולא מוכרים בו תת-מינים ידועים.

מינים אלה קטנים יחסית לצפעים (עד קרוב למטר באורך המרבי) והם מותאמים לחיים בין העצים ביערות הגשם. הם איטיים ומגושמים, אך התנפלו במהירות אם טרף מתאים יעבור מתחתיהם. הטרף יכול לכלול מכרסמים, עופות, לטאות, צפרדעים וטרף נוסף. הם הורגים את הטרף בעזרת ניבים גדולות מלאות ארס החודר למחזור הדם וגורם לפגיעה במערכת העצבים והשרירים ושיתוק. ממספר מינים הצליחו להכין תרופות המבוססות על הארס.

מינים אלה משריצים צאצאים חיים, לרוב בין 12 ל-15 צאצאים באורך של 15 סנטימטרים בממוצע. הם ארסיים כבר מהשרצתם.

==מינים==
* Tropidolaemus huttoni
* Tropidolaemus laticinctus
* Tropidolaemus philippensis
*צפע רמה מינדנאו (Tropidolaemus subannulatus)
* צפע רמה ווגלרי (Tropidolaemus wagleri)

==קישורים חיצוניים==

קטגוריה:בעלי חיים שתוארו ב-1830
קטגוריה:טקסונים שתוארו בידי יוהאן גאורג ווגלר
קטגוריה:צפעוני גומה
מבצע גוף חימום

מבצע גוף חימום הוא מבצע צבאי בלבנון, שביצעה סיירת צנחנים בכ"ח אייר תשנ"ה, 28 במאי 1995. כוח מסיירת צנחנים, בפיקודו של רס"ן יוסי בכר, ביצע פשיטה על פאתי הכפר זווטר א-שרקייה, ששימש בסיס פעילות לפעילי החזבאללה בדרום לבנון.

==ההכנות למבצע==
במסגרת הקו ההתקפי שהוביל אלוף פיקוד הצפון, עמירם לוין, כנגד ארגוני המחבלים בדרום לבנון, ביצעו יחידות מובחרות פשיטות על כוחות האבטחה של חזבאללה בכפרים מהם פעל הארגון בדרום לבנון. למבצע הוקצה כוח מסיירת צנחנים, בפיקוד רב-סרן יוסי בכר. על ההכנות למבצע פיקח באופן צמוד מפקד חטיבת הצנחנים, אל"ם ישראל זיו.

== מהלך המבצע ==
לאחר ההכנות אושרה הפשיטה וכוח הצנחנים התמקם בפאתי הכפר זווטר א-שרקייה סמוך לנחל ארנון. הכוח, בפיקוד מפקד הסיירת בכר, ארב לחוליית האבטחה בכפר, וכשזו זוהתה פתח במכת אש מתוזמנת, הסתער על החוליה והרג את חבריה. בתום הירי נסוגו הלוחמים. הפשיטה נחשבה, ככל הנראה, לאחת המוצלחות שבוצעו כנגד כוחות אבטחה של פעילי חזבאללה בכפרים בדרום לבנון. 

אחד מפעילי חזבאללה שנהרג היה אחמד ג'יראללה קרמבש, בכיר בחזבאללה שהתמחה בתקיפת מוצבי צה"ל וצד"ל. מח"ט הצנחנים, אל"ם ישראל זיו, אמר לאחר הפעולה כי "הכוח פעל בעומק שטח האויב, נתקל בחוליה ופעל טוב – במקצועיות ומיומנות". אלוף הפיקוד, עמירם לוין, בירך את חיילי הכוח וקבע כי "זו הייתה פעולה טובה".

==הערות שוליים==

קטגוריה:מבצעי צה"ל בדרום לבנון
קטגוריה:המערכה ברצועת הביטחון
קטגוריה:1995 בישראל
קטגוריה:קרבות יחידות הצנחנים של צה"ל, 1974 -
מודיעין אווירי (רוסיה)

מודיעין אווירי (ברוסית: Воздушная Разведка או Разведывательная авиация) הוא יחידה ראשית במטה חיל האוויר הרוסי, האחראית ליצירת תמונת המודיעין למשימות חיל האוויר ומשתתף ביצירת תמונת המודיעין הכוללת, כחלק מקהילת המודיעין. מודיעין האוויר הרוסי הוא אחד הוותיקים בעולם והחל לפעול עוד בשנת 1911.

הגוף כולל מספר יחידות לאיסוף ומחקר מודיעין אודות נושאים שונים הקשורים ללוחמה אווירית ומשתף פעולה עם גופי המודיעין הצבאי של רוסיה.
== היסטוריה ==
המודיעין האווירי ברוסיה הוקם בשנת 1911 במסגרת חיל האוויר הרוסי הקיסרי. בשנים 1912–1913, במלחמת הבלקן הראשונה ביצעו יחידות תעופה רוסיות בפיקודו של סרן שצ'טינין (Щетинин), לצד בולגריה, משימות סיור אוויריות עם צילומי מצודות ששימשו את המודיעין האווירי. רק במלחמת העולם הראשונה החל לפעול כיחידה עצמאית של חיל האוויר.

במהלך מלחמת העולם השנייה, 12% מהמטוסים הסובייטים יצאו למשימות סיור אווירי מודיעיני. עם העלייה בהיקף האיבה גברה גם עוצמת הסיור האווירי. בשנת 1941 מספר מטוסי הסיור אווירי הסתכם ב-9.2%, בשנת 1944 הוא עלה ל-15%. הסיור האווירי לא רק השיג נתונים על האויב, אלא השלים ותיעד את הנתונים על סוגים אחרים של מודיעין לשימוש הצבא האדום.

בסביבה המשתנה במהירות, סיור אווירי היה לרוב האמצעי היחיד להשגת נתוני אויב עבור פיקוד הצבא. לדוגמה, בחורף 1942 ובחורף 1943. רק סיור אווירי הצליח בזמן לחשוף את העברתם של שתי אוגדות שריון גרמניות מצפון קווקז לאזור קוטלניקובו למטרת חסימת התקדמות הכוחות ליד סטלינגרד. במהלך הכנת מבצע ויסלה-אודר משנת 1945, מודיעין אווירי מילא תפקיד מרכזי בגילוי קווי הגנה של האויב הנאצי.

בזמן המלחמה הקרה, גוף זה פעל כחלק מחיל האוויר הסובייטי. לאחר התפרקות ברית המועצות המודיעין האווירי שיתף פעולה עם חיל הלוחמה האלקטרונית ומפעילים יחד את הכטב"מים הרוסיים.

==ראו גם==
* מינהל הביון של המטה הכללי של הצי הרוסי
* להק המודיעין

==לקריאה נוספת==
<div class="mw-content-ltr">
* Советская военная энциклопедия. / ред. Н. В. Огарков. М., Воениздат, 1976 год;
* Воздушная разведка железных дорог. М., 1963;
* Лазарев Б. А., Сизов А. II. Фотографические средства воздушной разведки. Ч. 1. Рига, 1973;
* Маковский В. П. Системы обработки и передачи разведпнформации. Ч. 1. Рига, 1973; Соколов А. Н.
* Hовиков А., Юнусов Т. Визуальный поиск наземных целей в сумерках.— «Авиация и космонавтика», 1965, № 12;
* Разведчик над полем боя.— «Авиация и космонавтика», 1965, № 9.
* [http://militera.lib.ru/science/lee/04.html מודיעין אווירי] 
* [http://militera.lib.ru/science/air_reco/index.html Воздушная разведка] — М.: Воениздат НКО СССР, 1938
</div>

==קישורים חיצוניים==
* [https://zvezdaweekly.ru/news/t/20194261343-0mGK2.html כתבת תסקיר על המודיעין האווירי הרוסי] 
* [https://encyclopedia.mil.ru/encyclopedia/dictionary/details.htm?id=4482@morfDictionary מודיעין אווירי] באנציקלופדיית משרד ההגנה של רוסיה
* [https://tvzvezda.ru/news/forces/content/2019871327-6f0IR.html המודיעין האווירי] בערוץ זבזדה
* [http://avia.pro/blog/razvedyvatelnaya-aviaciya המודיעין האווירי] בבלוג Avia.pro
* [https://zvezdaweekly.ru/news/t/20194261343-0mGK2.html המודיעין האווירי] במגזין זבזדה של משרד ההגנה הרוסי
קטגוריה:חיל האוויר הרוסי
קטגוריה:המודיעין הצבאי הרוסי
ברווז אמריקאי שחור

ברווז אמריקאי שחור (שם מדעי: Anas rubripes) הוא מין של ברווז ממשפחת הברווזיים המצוי במזרח אמריקה הצפונית.

==תיאור==
ברווז זה הוא הכבד במיני הסוג ברווז והוא מגיע לאורך של 54–59 ס"מ, למוטת כנפיים של 88–95 ס"מ ולמשקל 720–1,640 גרם בממוצע. הברווז הגדול ביותר (ממין זכר) שקל 1.4 ק:ג. הברווז דומה במראהו לברכייה, והוא מסוגל להתרבות איתה וליצור זני כלאיים. בעבר סברו שהוא תת-מין אנדמי של ברכייה אך כיום הוא נחשב למין נפרד.

ברווזים אלה בעלי פלומה חומה עד שחורה והם בעלי מקור צהוב שטוח המותאם לסינון מזון צף. כיפת הראש שחורה ומצידי העיניים עובר פס כהה. הרגליים ורודות. הכנפיים שחורות עם סימן כחול בולט בצידן החיצוני, ובצידן הפנימי הן לבנות עם קצוות שחורים.

==תפוצה והתנהגות==
הברווזים חיים רק במזרח אמריקה הצפונית מדרום קנדה באזור הימות הגדולות (המדינות ססקצ'ואן וניופאונדלנד ולברדור), עד צפון ארצות הברית: אילינוי, מישיגן, ניו ג'רזי, אוהיו, קונטיקט, ורמונט, דקוטה הדרומית, וירג'יניה המערבית, מיין והחוף האטלנטי של קרוליינה הצפונית.

בית הגידול של הברווז הוא בסביבות לחות ובבריכות טבעיות או אגמים. הוא יימצא גם בביצות ועל סכרי בונים וגם בשולי יערות. הברווזים נודדים דרומה בעונת הסתיו כדי להימנע מהקור החורפי.

ברווזים אלה ניזונים לרוב על פני המים על ידי שכשוך המקור וסינון מה שנתפס בו. מזונם הוא בעיקר צמחי מים ואצות, אך גם בעלי חיים קטנים כמו סרטנאים קטנים, חרקי מים, רכיכות ודגיגים. הצעירים ניזונים בעיקר מחסרי חוליות מימיים.

הברווז מקנן על פני המים בקן עשוי ענפים או צמחייה, שבו מטילה הנקבה 6-14 ביצים מוסוות, הבוקעות כעבור 30 יום. הצעירים מאוימים על ידי טורפים רבים הכוללים עופות דורסים ממגוון מינים, עורבים, אנפות, צבים נשכניים, צפרדעי שור, אליגטורים, דביבונים, בואשים, שועלים וזאבי ערבות.
עם זאת, מצב השימור של המין מוגדר ללא חשש.

==קישורים חיצוניים==

* 

==הערות שוליים==

קטגוריה:ברווזים מצויים
קטגוריה:ארצות הברית: עופות
קטגוריה:קנדה: עופות
אקאקי דוואדזה

אַקַאקִי דֶווַאדזֶה (בגאורגית: აკაკი დევაძე; נולד ב-28 בנובמבר 1971 בטביליסי) הוא כדורגלן עבר גאורגי ששיחק בעמדת השוער.

==קריירת משחק==
דוואדזה התחיל את הקריירה המקצוענית שלו בשנת 1989 בקבוצת דילה גורי מליגת העל הגאורגית. בעונת 1989–1990 שיחק בקבוצת דינמו טביליסי וזכה איתה באליפות. בעונת 1993–1994 סיים עם קבוצת קולחתי 1913 פותי כסגנית האלופה. בשנת 1995 זכה דוואדזה בתואר "כדורגלן השנה הגאורגי", בזמן ששיחק בקבוצת רוסטוב מהליגה הרוסית.

בעונת 1996–1997 הגיע דוואדזה לישראל וחתם לעונה אחת בקבוצת הפועל טייבה מהליגה הלאומית. הוא שיחק בה עונה אחת, ובסיומה ירדה הקבוצה לליגה הארצית. בעונות 1997–1999 שיחק במכבי עירוני אשדוד כשוער ראשון. בעונה הראשונה הקבוצה הייתה רחוקה ממאבקי התחתית, ובגביע המדינה הגיעה עד לשלב חצי הגמר. בעונה השנייה נקלעה הקבוצה למאבקי התחתית לקראת סוף העונה, והבטיחה את מקומה בליגה במחזור האחרון.

בשנת 2000 חזר למולדתו ושיחק במספר קבוצות בעיר טביליסי. קבוצתו האחרונה הייתה "מגלבי" מהעיר זוגדידי. לאחר מכן פרש ממשחק, בגיל 37.

==תארים==
*אליפות הליגה הגאורגית: (1) 1990
*כדורגלן השנה הגאורגי: 1995

==קישורים חיצוניים==

* [https://www.national-football-teams.com/player/8485/Akaki_Devadze.html אקאקי דוואדזה], באתר national-football
* [http://www.rsssf.com/miscellaneous/geor-recintlp.html אקאקי דוואדזה בנתוני נבחרת גאורגיה]

קטגוריה:כדורגלנים גאורגים
קטגוריה:שוערי כדורגל גאורגים
קטגוריה:טביליסי: כדורגלנים
קטגוריה:כדורגלני דילה גורי
קטגוריה:כדורגלני דינמו טביליסי
קטגוריה:כדורגלני הפועל טייבה
קטגוריה:כדורגלני מכבי עירוני אשדוד
קטגוריה:כדורגלנים זרים בישראל
קטגוריה:כדורגלני נבחרת גאורגיה
קטגוריה:ספורטאים גאורגים ברוסיה
קטגוריה:ספורטאים גאורגים בישראל
קטגוריה:גאורגים שנולדו ב-1971
העימות

העימות הוא ספרו של ניצול השואה יחיאל די-נור שנכתב תחת שם העט ק. צטניק. זהו הכרך החמישי בסדרת "סלמנדרה - כרוניקה של משפחה יהודית במאה העשרים", אשר עוסקת בנושא השואה.

הספר עוסק בהמשך חייו של הארי, לאחר עלייתו לארץ. הוא מדבר על התמודדותו עם עברו, ועם הקונפליקט הערבי-יהודי.

הספר יצא לאור לראשונה בשם כחול מאפר בסוף 1966 בהוצאת עם עובד וזכה להוצאה מחודשת בשנת 1989 בשם החדש בידי הוצאת הקיבוץ המאוחד.

==הערות שוליים==

קטגוריה:ספרים על השואה
קטגוריה:ספרי 1966
אהבה קצרה

"אהבה קצרה" הוא סינגל של מאיר בנאי מתוך אלבומו וביניהם שיצא לאור בשנת 1992.

==רקע וכתיבה==
השיר נכתב והולחן על ידי מאיר בנאי ועובד על ידי משה לוי. השיר נכתב על סטוץ.

במצעד השבועי צעד השיר 43 שבועות, מתוכם שלושה שבועות במקום הראשון. הישג קרוב לזה של "הקיץ האחרון" (שצעד תשעה שבועות יותר משיר זה).

במצעד השנתי הגיע השיר למקום הראשון.

==מיקומי שיא==

==גרסאות כיסוי==
===הגרסה של מאיר בנאי וארקדי דוכין===

בשנת 1999 הקליטו מאיר בנאי וארקדי דוכין גרסת כיסוי לשיר למיני-אלבום המשותף שלהם "דומינו" הם גם היו האחראים לעיבוד של השיר בגרסה זו.

במצעד השנתי הגיע השיר למקום ה-38.

===גרסאות כיסוי נוספות===
*בשנת 2004 הוציא הזמר הראל מויאל גרסת כיסוי של השיר במסגרת פרק האודישנים של התכנית כוכב נולד.
==מיקומי שיא==

==קישורים חיצוניים==

* 
* 
* 
* [https://www.discogs.com/Meir-Banai-מאיר-בנאי-אהבה-קצרה/release/15079048 אהבה קצרה], באתר Discogs
* [http://www.nagnu.co.il/אקורדים/מאיר_בנאי/אהבה_קצרה אהבה קצרה], באתר נגנו
* [https://negina.co.il/אהבה-קצרה/מאיר-בנאי/שיעור-גיטרה אהבה קצרה], באתר נגינה

==הערות שוליים==

קטגוריה:שירי 1992
קטגוריה:סינגלים מ-1992
קטגוריה:סינגלים מ-1999
קטגוריה:שירי מאיר בנאי
קטגוריה:שירים בעברית
קטגוריה:שירים שהופקו על ידי משה לוי
קטגוריה:סינגלים בהוצאת NMC יונייטד אנטרטיינמנט
גוף השקרים

גוף השקרים (באנגלית: Body of Lies) הוא סרט מותחן פעולה אמריקאי משנת 2008 שביים והופק על ידי רידלי סקוט ונכתב על ידי ויליאם מונהאן. מככבים בו לאונרדו דיקפריו, ראסל קרואו, ואת מארק סטרונג את התפקידים הראשיים. שוכן במזרח התיכון, זה עוקב אחר ניסיונות ה- CIA והמודיעין הירדני לתפוס את "אל-סאלם", טרוריסט. מתוסכלים בגלל החמקמקנות של היעד שלהם, ההבדלים בגישותיהם מעצבים את היחסים בין פעיל CIA, הממונה עליו, וראש המודיעין הירדני.

== עלילה ==
רוג'ר פריס (לאונרדו דיקפריו) הוא איש ללא זהות מלבד זו האחרונה שהסתתר מאחוריה והוא תולה את חייו בקול קר הרוח שנשמע מעברו השני של קו טלפון מאובטח. יוצא ה CIA אד הופמן (ראסל קרואו) מנהל מלחמה מהלפטופ שלו בסלון שבפרברים, מכתיב את מהלכיו של פריס גם כשהוא בדיוק מתחמק מכדורים שנורים לעברו. טרוריסט חדש בשטח שאחראי לפיגועים גלובליים מצליח להתחמק ממערכת המודיעין המתוחכמת בעולם. כדי לפתות אותו לצאת החוצה, על פריס לחדור לעולם אפל של קדושים מעונים נואשים וליצור ברית לא יציבה עם גורם מהכוחות הירדניים. המסע שלו לוקח אותו לעיראק, ירדן, וושינגטון ודובאי.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:סרטים אמריקאיים
קטגוריה:סרטי 2008
מוחמד שאה, סולטאן מלאקה

מוּחָמָד שָאָה אִיבְּן אֵל-מָרְהוּם מֵגָאט אִיסְקֵנְדָר שָאָה או רָגָ'א טָאנְג (נפטר ב-1444) היה הסולטאן השלישי של סולטנות מלאקה. הוא בנו של מגאט איסקנדר שאה, ומשל אחריו במלאקה בין השנים 1424–1444, עת ירש אותו אבו שהיד שאה, סולטאן מלאקה. ידוע כי הוא התאסלם במהלך חייו. היו לו שני ילדים, רג'א קאסים ורג'א אברהים. 
 
== דתו ==
קיימת מחלוקת בנוגע לתאריך התאסלמותם של שליטי מלאקה. לפי "סג'אראה מלאיו" (תולדות המלאים) תהליך ההתאסלמות החל בימי שלטונו של מוחמד שאה, עליו מסופר שחלם חלום בו הופיע הנביא מוחמד שהורה לו לחזור אחריו ולומר "אני מעיד כי אין אלוהּ מלבד אללה (האל), וכי מוחמד הוא שליח אללה." אחרי כן נאמר לו כי שמו מעתה הוא מוחמד וכן ש"מחר, כשיגיע הזמן לתפילת ט'הר תגיע ספינה מג'דה, ממנה יירד אדם שעליך לעשות כל מה שהוא אומר." 
 
לפי האמונה, בבוקר המחרת התעורר מוחמד שאה שהבחין בכך שהוא נימול והחל לדקלם בערבית את השהאדה. אחד משריו שאל אותו לפשר המעשה שלו, ולפי המקורות כשהספינה מג'דה אכן עגנה בנמל מלאקה רג'א טאנג התאסלם ושינה את שמו למוחמד שאה. יחד עמו החל תהליך התאסלמות כללי בסולטנות.
 
=== התנגדות לאסלאם ===
ניתן לשער כי יורשו, שנקרא גם סרי פרמסווארה דאו שאה, שהשתמש בתואר הינדי, ייצג את תגובת הנגד להתאסלמות הממלכה. הוא הספיק לשלוט למשך 17 חודשים בלבד לפני שנרצח. כך או כך, התאסלמותו של מוחמד שאה מהווה נקודת מפנה בסולטנות מלאקה בה ההינדואיזם איבד את מקומו לטובת האסלאם. 

== בג'ו מלאיו ==
סטודנטים מלזים לובשים את הבג'ו מלאיו
למוחמד שאה מיוחסת המצאת הבגד המסורתי המלאי בג'ו מלאיו או בג'ו קורונג.

== קישורים חיצוניים ==
* 
* [http://www.sabrizain.org/malaya/islam1.htm The Ship from Juddah], The Coming of Islam

קטגוריה:סולטנות מלאקה
קטגוריה:סולטאנים מלזים
קטגוריה:נפטרים ב-1444
יאנוש קוטאני

יאנוש קוטאני (במקור יעקב קוֹיֶטַיינֶר, בהונגרית: Kotányi János; סגד, 18 במאי 1858<ref></ref> –?) היה בעל מפעל לפפריקה ולתבלינים יהודי-הונגרי, מייסד חברת התבלינים קוטאני שהתפתחה עם השנים לחברת תבלינים בינלאומית גדולה ומפורסמת מאז ייסודה בשנת 1881.

== ביוגרפיה ==
קוטאני נולד בסגד כבנם של הירש וולף קויטיינר (1812–1904) ושל קטלין גולדברגר. מאוחר יותר, שם היילוד תועד בכתב יד על תעודת הלידה כיאנוש, אך מספר ההיתר לשינוי שם לא צוין. (נראה שלא היה שינוי שם רשמי כזה). במשפחה היו עשרה - ואולי יותר - ילדים. לפי הסדר: אמה ( 1848-1920), מיכאל, פרל, מרדכי, טרז, איזידור ומטילד (תאומים), עמליה, יהושוע (1863). בשנת 1862 הירש וולף שינה את שם המשפחה להונגרי, לקוטאני. שם ראש המשפחה הופיע במספר צורות: הירש פרקש (פרקש=זאב בהונגרית), בזמן שבתעודת הפטירה הופיע וילמוש. סבו וסבתו של יאנוש מצד האב היו" מוזס קויטיינר (נפטר ב-1862) ואלה אסינגר. יאנוש קוטאני נשא לאישה את ז'ופיה זוננפלד, בתם של דוד זוננפלד ורגינה גראף, ב־16 באוקטובר 1887 בעיר דיור.<ref></ref>

מעט ידוע על תחילת דרכו של קוטאני בעולם העסקים, אך כנראה הלך בעקבות בן עירו ובן תקופתו מרק פיק (המבוגר ממנו ב-15 שנים) תעשיין וייצרן הנקניקים המפורסם והמצליח כבר אז. ככל שידוע הילד העני יאנוש יצא לדרך ברגל מעיר הולדתו סגד לווינה, מרחק של כ-250–300 ק"מ, כי כסף לנסיעה לא היה. בווינה התחיל לעבוד כשוליה אצל טוחן תבלינים וקפה. הפפריקה ההונגרית לא הייתה ידועה אז מחוץ לגבולות הונגריה, אך הנער סבר שבוודאי ניתן לייצא אותו מהונגריה אם מייצאים, פלפל שחור, קפה ותה.

== הפירמה קוטאני ==
בשנת 1881 החל להפעיל טחנת פפריקה בעיר הולדתו סגד בה הכין את הפפריקה (פלפלים אדומים) שגודלו על אדמתו ובשיטת הערבוב והערבול על פי מתכון שלו. בשנת 1884 חזר לווינה והקים את העסק הראשון שלו מחוץ להונגריה, בדבלינג, היום פרוור של וינה ב- Billrothstrasse בווינה הקים קוטאני את "טחנת הפפריקה הראשונה באוסטריה" (Erste Österreichische Paprikamühle) שפעלה בהובלת ובמכירת של פפריקה (שהוא ייצר בהונגריה) תזקיקי יין, תזקיקי שזיפים, חומץ יין ושזיפים מיובשים. הודות לטעמו של אבקת הפפריקה קוטאני, החברה הפכה לספקית של החצר הקיסרית והמלכותית. הצמיחה והשגשוג הכלכלי המהיר סייעו לעסק להתפתח במהירות ובקנה מידה מדהים. יאנוש קוטאני השקיע עוד השקעה חכמה שצפתה את פני העתיד: הוא שדרג את טחנת הפפריקה המפורסמת שלו בסגד לטחנת תבלינים בכלל מסוגים רבים, והעתיק את הרעיון שלו למטרופולינים כמו בודפשט, ברלין, מינכן, בוסטון וניו יורק. סחר פפריקה קוטאני פעל ברחוב קאראס במרכז העיר בודפשט מתחילת 1900.החברה הפכה לחברת מניות ציבורית בשנת 1923. יאנוש קוטאני הבן נרשם כשותף.

== לקריאה נוספת ==
* [https://www.kotanyi.com/en/about-us/history/ תולדות התפתחות הפירמה קוטאני עד ימינו]. (באנגלית)

*[https://web.archive.org/web/20140405051447/http://www.sk-szeged.hu/statikus_html/kiallitas/izutazas/kotanyi.html ספרית מחוז שומודי]
*[https://web.archive.org/web/20090703041235/http://v07.kotanyi.com/hu_hun/content/view/full/91 קוטאני - היסטוריה]
*לקסיקון יהודי הונגרי - [http://mek.oszk.hu/04000/04093/html/szocikk/12188.htm יאנוש קוטאני]
*[https://library.hungaricana.hu/hu/view/MEGY_CSON_Sk_2014_Zsidok/?query=Kotányi&pg=180&layout=s נתונים חדשים על תולדות משפחת קוטאני]

==קישורים חיצוניים==

== הערות שוליים ==

קטגוריה:אנשי עסקים יהודים הונגרים
קטגוריה:תעשיינים יהודים
קטגוריה:סגד: אישים
קטגוריה:הונגרים שנולדו ב-1858
קטגוריה:הונגרים שנפטרו במאה ה-20
זרם הקרח פוקס

זרם הקרח פוֹקס (באנגלית: Fox Ice Stream) הוא זרם קרח ארוך, בארץ אלזוורת', שבאנטארקטיקה. 

אורכו של זרם הקרח 11 קילומטרים. 

זרם הקרח נשפך אל מפרץ אלטאנין, דרומית מערבית לחצי האי וירת'.

== היסטוריה ==
=== מקור השם ===

שמו של זרם הקרח ניתן לו על ידי הוועדה המייעצת לשמות אנטארקטיים.

זרם הקרח נקרא על שמו של אדריאן פוקס (Adrian Fox), איש הסקר האנטארקטי הבריטי, אשר, במסגרת שיתוף פעולה בריטי - אמריקאי, עבד על הכנת מפות קרחונים, ומיפוי שינויי קו החוף בחצי האי האנטארקטי, מתחילת שנות ה-90 ואילך.

== לקריאה נוספת ==

<div class="mw-content-ltr">• Christie, F. D. W., R. G. Bingham, N. Gourmelen, S. F. B. Tett, and A. Muto (2016), [https://agupubs.onlinelibrary.wiley.com/doi/pdf/10.1002/2016GL068972 Four-decade record of pervasive grounding line retreat along the Bellingshausen margin of West Antarctica], Geophys. Res. Lett., 43, 5741–5749, doi:10.1002/2016GL068972</div>

<div class="mw-content-ltr">• Frazer D. W. Christie, Robert G. Bingham, Noel Gourmelen, Simon F. B. Tett, Atsuhiro Muto, [https://agupubs.onlinelibrary.wiley.com/doi/full/10.1002/2016GL068972 Four‐decade record of pervasive grounding line retreat along the Bellingshausen margin of West Antarctica], https://doi.org/10.1002/2016GL068972</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:18344 זרם הקרח פוקס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=17475&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR זרם הקרח פוקס] באתר גאזט האנטארקטי המשווה SCAR של ממשלת אוסטרליה
* [https://landsat.gsfc.nasa.gov/antarctic-coastline-images-reveal-four-decades-of-ice-loss-to-ocean/ נסיגת הקרח של זרם הקרח פוקס וזרם הקרח פריגנו במפרץ אלטאנין] 

== הערות שוליים ==

פוקס
עבד אל-רחמן בן אבי בכר

עבד אל-רחמן בן אבי בכר (בערבית: عبد الرحمن بن أبي بكر) היה הבן בכור של אבו בכר, ואחיה של עאישה.

שנת הלידה שלו אינה ידועה, אך היסטוריונים מעריכים כי הוא נולד בין השנים 595–600.

בניגוד לאביו ואחותו, שנכנסו לאסלאם בשלבים המוקדמים, עבד אל-רחמן לא קיבל את האסלאם לפני הסכם חודיבייה.

== השתתפות בקרבות ==
לפני כניסתו לאסלאם, השתתף עבד אל-רחמן בקרב בדר וקרב אוחוד לצידם של שבט קורייש נגד המוסלמים.

בקרב בדר, הייתה לו הזדמנות להרוג את אביו, אבו בכר, אך הוא העדיף לוותר על זה ולפנות לכיוון אחר. שנים לאחר מכן, אחרי שהוא כבר התאסלם, הוא סיפר על כך לאביו. אביו השיב "אם הייתה לי הזדמנות כזאת, לא הייתי חס עליך".

בקרב אוחוד, לפני שהקרב החל, הוא הזמין את אביו לדו-קרב, ואבו בכר הסכים, אך מוחמד הורה לו להימנע מכך.

בקרב הירמוך, התייצב עבד אל-רחמן לדו-קרב נגד חמישה לוחמים של האימפריה הביזנטית, וגבר עליהם, זה אחר זה.

בקרב הגמל, שהתרחש לאחר התאסלמותו, נלחם עבד אל-רחמן לצד עלי בן אבי טאלב.

== פטירה ==
עבד אל-רחמן נפטר בשנת 675, ונקבר במכה.

== ראו גם ==
* צחאבה

== הערות שוליים ==

קטגוריה:צחאבה
קטגוריה:מתאסלמים
קטגוריה:נפטרים ב-675
הקרנבל הגדול

הקרנבל הגדול (באנגלית: The Big Carnival או Ace in the Hole) הוא סרט אפל אמריקאי משנת 1951 בהפקתו ובבימויו של בילי ויילדר שגם השתתף בכתיבת התסריט, עם קירק דאגלס וג'ן סטרלינג בתפקידים הראשיים.

הסרט הוא סאטירה נוקבת על העיתונות ועל הדרכים שבהן היא נוקטת כדי להשפיע על הקהל ולהגדיל בכך את תפוצת העיתון. התסריט מבוסס על מקרה אמיתי של פלויד קולינס , חוקר מערות שנקבר בתוך מערה ועיתונאי שתיאר את הפרשה זכה בפרסום ובפרס פוליצר. המקרה הזה מוזכר בסרט.

ג'ן סטרלינג זכתה בפרס השחקנית הטובה ביותר ב-National Board of Review Awards.

בילי ויילרר זכה בפרס הבמאי הטוב ביותר בפסטיבל הסרטים של ונציה.

הסרט היה מועמד לפרס אוסקר לתסריט המקורי הטוב ביותר.

הסרט זכה בזמנו לביקורות שליליות ולא הצליח מבחינה כלכלית. רק אחרי שנים רבות הוכר ערכו וב-2017 הוא נבחר לשימור בארכיון הסרטים הלאומי של ארצות הברית על ידי ספריית הקונגרס על היותו בעל חשיבות תרבותית, היסטורית ואסתטית.

==תקציר העלילה==
צ'אק טאטום (קירק דאגלס) הוא עיתונאי שנזרק מכמה עיתונים בניו יורק בגלל התנהגות פרועה. כעת כדי להתפרס הוא מגיע לאלבקרקי בניו מקסיקו ומבקש ממנהל עיתון מקומי "אלבוקרקי סאן" לקבלו לעבודה. המנהל בוט (פרטר האל) מסכים לקבלו תמורת 60 דולר לשבוע וטאטום מסכים מחוסר ברירה.

בשנה הראשונה הוא משועמם ומתוסכל ומחכה להזדמנות בה יוכל להתפרסם שוב. יום אחד הוא מקבל משימה לסקר צייד עכסנים. בחוסר רצון הוא יוצא למשימה עם צלם העיתון, הרבי קוק (רוברט ארתור). בדרך הם עוצרים בתחנת דלק עם מסעדה באמצע של שום מקום. מקבלת אותם לוריין מינוסה (ג'ן סטרלינג). היא מספרת להם שבעלה ליאו (ריצ'רד בנדיקט) יצא לחפור עתיקות אינדיאניות במערה ולא חזר עדיין. טאטום מבין שיש לו כאן "סקופ" רציני.

הוא מגיע למערה, נכנס עם מצלמה ומצליח בקושי להגיע לקרבת ליאו, לעודד ולצלם אותו. תוך זמן קצר מתפרסמת הידיעה בעיתון ותפוצתו מכפילה את עצמה פי שמונה. אנשים מרחבי הארץ באים למקום המערה כדי לחזות בתהליך ההצלה.

טאטום עושה "דיל" עם השריף המקומי (ריי טיל) שעיקרה פרסום השריף באור חיובי כדי שייבחר בשנית תמורת זאת מתחייב השריף לא לאפשר לעיתונאים אחרים להיכנס למערה ולדווח.

כדי להאריך את משך ההצלה משכנע טאטום את השריף להורות להפסיק את החבירה מפתח המערה ולהתחיל לקדוח מלמעלה למרות שהוא יודע שזה יארך יותר זמן. בינתיים אלפי אנשים גודשים את המקום, מקימים אוהלים, מתקני שעשועים קרוסלה וגלגל ענק והכל נראה כמו קרנבל גדול וכל זאת כשליאו נמק במערה. אנשים גודשים את המסעדה לוריין מרוויחה הרבה ומתחילה לחשוב על נטישת בעלה והמקום.

טאטום השיכור מתהילה, מתפטר מההעיתון המקומי ומתקבל לעבודה בעיתון בניו יורק ממנו פוטר לפני כן.

מצבו של ליאו הולך ורע ואז מבין טאטום את המשמעות המרה של התנהגותו. הוא מכניס למערה כומר לווידוי וכאשר ליאו מת הוא עולה לראש ההר ומכריז כי ליאו מת ועליהם להתפזר. הוא חוזר למסעדה וכועס על לוריין שלא מראה סימני צער ורוצה לברוח. הוא תוקף אותה והיא דוקרת אותו. לבסוף הוא חוזר לעיתון באלבקרקי, מתפרץ למערכת ואומר לבוט שהוא מוכן כעת לעבוד בחינם, קורס ומת.

==קישורים חיצוניים==

* [https://www.youtube.com/watch?v=x0Gsv5p5GdY קדימון לקרנבל הגדול], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1951
קטגוריה:סרטים באנגלית
קטגוריה:סרטים אמריקאיים
קטגוריה:סרטי דרמה אמריקאיים
קטגוריה:סרטים אפלים
קטגוריה:סרטי שחור-לבן אמריקאיים
קטגוריה:עיתונות בקולנוע
קטגוריה:סרטים המבוססים על סיפור אמיתי
קטגוריה:סרטי בילי ויילדר
קטגוריה:סרטי קירק דאגלס
רון אלמוג

רון אלמוג (נולד ב-18 בנובמבר 1979) הוא מוזיקאי, מלחין, מתופף, מעבד ומפיק מוזיקלי ישראלי.

==ביוגרפיה==

רון אלמוג למד בבית הספר תלמה ילין במגמת הג'אז, לשם התקבל בתור נגן גיטרה.

בעת לימודיו התבלט אלמוג בשמירה על קצב, ומאחר שהיו מעט מתופפים בשכבתו, הועבר רון ללמידת תופים.

בשנת 1999, בזמן שכבר התחיל לעבוד עם להקת הבילויים, הצטרף ללהקת הדורבנים, בה היו חברים איתי גלוסקא, עידו אופק, גיא מזיג ואייל מזיג. הלהקה הוציאה שלושה אלבומים מצליחים, בהם עזר אלמוג לעבד חלק מהשירים, ואף הלחין את השירים "סמבה סתיו" ו"רוצה לרקוד". אלבומם הראשון של הדורבנים, "קובי", הגיע למעמד של אלבום זהב. 

בשנת 2003 הצטרף להרכב בסגנון ביג בנד – האורקסטרה של אבי לייבוביץ', הרכב בו חבר אלמוג עד היום. משנת 2014 מפיק אלמוג ביחד עם יאיר סלוצקי את ההרכב, בנוסף לכתיבת קטעים רבים.

בשנת 2006 זכה עם הדורבנים בתואר "הרכב השנה" בגלגלצ. הלהקה התפרקה בשנת 2009 לאחר שהוציאה את אלבומה השלישי, "אחד אחרי השני".

מאז פירוק הלהקה, עבד אלמוג עם אמנים כמו שלמה גרוניך, יוני רכטר, אלון אולארצ'יק, אסף אמדורסקי, שם טוב-לוי ואלי מגן.

בשנת 2005 כתב עם גיא מזיג את שיר הפתיחה לתוכנית הטלוויזיה "המאסטרו".

בשנת 2013, עזר להפיק, בשיתוף פעולה עם אייל מזיג וגיא מזיג את האלבום "אחרי הכל" של שלמה גרוניך, שממנו יצאו הסינגלים "בנאליה לפני השקיעה" ו"במקום שהם בנו", ובנוסף, ניגן בהופעות שליוו את האלבום, יחד עם אייל מזיג (באס), איתמר גרוס (קלידים) ועומרי אגמון (גיטרה חשמלית).

בנוסף באותה שנה, ניגן באלבום "מדבר אל עצמי", אלבום הסולו של שותפו ללהקת הדורבנים עידו אופק.

בשנת 2016 ניגן באלבומו של חנן בן ארי "איזון", יחד עם איתמר גרוס בהפקתו של אייל מזיג.

בנוסף באותה שנה, ניגן בסינגל "פשוט להיות" של זמרת הדיסקו הישראלית חדווה עמרני, גם הוא בהפקתו של אייל מזיג.

==דיסקוגרפיה==
=== עם הדורבנים ===
* קובי (2003)
* לוי (2006)
* אחד אחרי השני (2009)

=== עם תזמורת הג'אז הישראלית ===
* Groove Collage (2009)
* Volcano (2013)
* The Songs Of Yankale Rotblit (2014)
* בחברה טובה (בשיתוף שם טוב לוי) (2015)
* Nine Tales One Story (2018)
* חיבורים (בשיתוף עם אמנים כגון: חוה אלברשטיין, יוני רכטר, איתי פרל) (2022)

=== עם שלמה גרוניך ===
* אחרי הכל (2013)

=== עם עידו (זיגו) אופק ===
* מדבר אל עצמי (2013)

==קישורים חיצוניים==

* [http://pizmonet.co.il/wiki/רון_אלמוג רון אלמוג באתר פזמונט]

==הערות שוליים==

קטגוריה:מוזיקאים ישראלים
קטגוריה:מתופפים ישראלים
קטגוריה:מלחינים ישראלים
קטגוריה:בוגרי תלמה ילין
קטגוריה:ישראלים שנולדו ב-1979
דיוקן עצמי של ואן גוך (1889)

הצייר ההולנדי וינסנט ואן גוך מזרם הפוסט-אימפרסיוניזם צייר דיוקן עצמי באמצעות צבע שמן בספטמבר 1889. היצירה נעשתה זמן קצר לפני עזיבת ואן גוך את סן רמי דה פרובאנס שבדרום צרפת, וייתכן כי זהו הדיוקן העצמי האחרון שנוצר על ידו. כיום, היצירה מוצגת במוזיאון ד'אורסה שבפריז.

== היצירה ==
דיוקן עצמי זה היה חלק מ-30 כאלו שיצר ואן גוך בתקופה של כ-10 שנים. הדיוקנים נעשו מפני שלואן גוך לא היה מספיק כסף כדי לשלם לדוגמנים ליצירת דיוקנים של דמויות אחרות. ואן גוך לקח עמו את הדיוקנים לאובר-סור-אוּאז והראה אותם לחברו, ד"ר פול גאשה. ואן גוך גם שלח את הדיוקן לאחיו, תיאו. במכתבו לאחיו, לאור אשפוזו במוסד לבריאות נפש, הוא ציין כי הדיוקן מראה שהבעת פניו שלויה יותר אף על פי שעיניו עדיין חסרות ביטחון. בניגוד למה שכתב ואן גוך, מספר היסטוריוניים סוברים שהיצירה מסמלת אדם הנמצא תחת לחץ וסערת רגשות.

היסטוריונים חלוקים האם זהו הדיוקן האחרון שצייר ואן גוך או שמא דיוקן עצמי של ואן גוך ללא זקן הוא האחרון. יש הסבורים כי דיוקן זה צויר בארל אחרי אשפוזו של ואן גוך בבית החולים לאחר כריתת אוזנו.

מוזיאון ד'אורסה מציג את הדיוקן מאז שנת 1986.

===דיוקן עצמי מאוסלו (1889)===
דיוקן עצמי, מוזיאון Nasjonalmuseet שב[[נורווגיה, 1889]]
דיוקן עצמי נוסף נוצר על ידי ואן גוך באותה שנה. הוא נקרא כך מכיוון שהוא שייך למוזיאון בנורווגיה. ב-2020, מוזיאון ואן גוך אימת שיצירה זו נעשתה על ידי ואן גוך. ההערכות הן שדיוקן זה נוצר בעת שהותו של ואן גוך במוסד בסן רמי בין אוגוסט לספטמבר 1889. בדיוקן זה ניכר אדם אשר נמצא במצב נפשי מעורער.

==קישורים חיצוניים==

== הערות שוליים ==

קטגוריה:וינסנט ואן גוך: ציורים
קטגוריה:דיוקנאות עצמיים
קטגוריה:מוזיאון ד'אורסה: יצירות אמנות
לסלו באקי

לסלו באקי (בהונגרית: Baky László, 13 בספטמבר 1898 בבודפשט – 29 במרץ 1946) שימש כתת-שר הפנים של הונגריה בממשלת הבובות שמונתה על ידי הנאצים בזמן מלחמת העולם השנייה. היה בעל תפקיד מרכזי בגרוש יהודי הונגריה להשמדה. לאחר סיום המלחמה נידון למוות בגין ביצוע פשעי מלחמה.<ref></ref>

לסלו הוא בוגר האקדמיה הצבאית, הוא עלה לגדולה בעיר סגד בשנת 1919 בגלל עבודתו האלימה הוא עלה בדרגות והפך לאחד מבעלי הדרגה המובילים בז'נדרמריה.<ref name="Rees">Philip Rees, Biographical Dictionary of the Extreme Right Since 1890, Simon & Schuster, 1990, p. 20</ref>

לאחר הפלישה והכיבוש של הנאצים בהונגריה במרץ 1944, הפך באקי למזכיר המדינה במשרד הפנים, תחת פיקודו של אנדור יארוש. יחד עם עמיתו מזכיר המדינה, לסלו אנדרה, קיבל באקי בשקיקה את האחריות לגירוש יהודי הונגריה למחנות ההשמדה.<ref name="Rees" /> זמן קצר לאחר עלייתו, הוא כתב מכתב יארוש, "ממשלת הונגריה המלכותית תיכף תטהר את המדינה מיהודים. אני מורה כי הטיהור יבוצע על ידי אזורים. כתוצאה מהטיהור מועברים היהודים - ללא קשר למין או לגילם - למחנות ריכוז שהוקצו להם."<ref>letter from László Baky to Minister of the Interior, quoted in Levái, Jenö, Eichmann in Hungary: Documents, (New York; Howard Fertig, 1987), p. 72</ref>

באקי הורחק מתפקידיו בקיץ 1944 ואז נעצר לאחר שנסה לקשור קשר, ללא הצלחה וניסיון להוביל מהפיכה נגד מיקלוש הורטי, שהורה גם לאדמונד וסנמאייר להפסיק את גירוש היהודים.<ref>Cesarani, Eichmann, p. 183</ref> בתחילת 1946 נשפטו באקי ויארוש, ושניהם נמצאו אשמים בפשעים נגד המדינה ונידונו למוות. באקי נתלה ב־29 במרץ 1946.<ref></ref>

==הערות שוליים==

קטגוריה:משתתפים ברצח יהודי הונגריה
קטגוריה:הונגרים משתפי פעולה עם הנאצים שהוצאו להורג
קטגוריה:הונגרים שנולדו ב-1898
קטגוריה:הונגרים שנפטרו ב-1946
זרם הקרח לידקה

זרם הקרח לידקה (באנגלית: Lidke Ice Stream) הוא זרם קרח ארוך, בחוף אינגליש בארץ פאלמר, שבאנטארקטיקה.

אורכו של זרם הקרח 50 קילומטרים.

זרם הקרח זורם לכיוון צפון, ונשפך אל מפרצון סטיינג', ממזרח להר בנקרט.

== היסטוריה ==
=== גילוי ומיפוי זרם הקרח ===

זרם הקרח מופה על ידי הסקר הגאולוגי של ארצות הברית באמצעות סקרים על הקרקע ותצלומי אוויר שצולמו על ידי צי ארצות הברית בין השנים 1961–1966.

הסקר הראשון על הקרקע נערך על ידי הסקר הגאולוגי של ארצות הברית בינואר (הקיץ האוסטרלי) 1985.

=== מקור השם ===

שמו של זרם הקרח ניתן לו על ידי הוועדה המייעצת לשמות אנטארקטיים.

זרם הקרח נקרא על שמו של דייוויד ג'יי. לידקה (David J. Lidke), גאולוג של הסקר הגאולוגי של ארצות הברית, אשר השתתף במשלחות סקר קרקעי (field party) של הסקר הגאולוגי.

== לקריאה נוספת ==

<div class="mw-content-ltr">• Christie, F. D. W., R. G. Bingham, N. Gourmelen, S. F. B. Tett, and A. Muto (2016), [https://agupubs.onlinelibrary.wiley.com/doi/pdf/10.1002/2016GL068972 Four-decade record of pervasive grounding line retreat along the Bellingshausen margin of West Antarctica], Geophys. Res. Lett., 43, 5741–5749, doi:10.1002/2016GL068972</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8803 זרם הקרח לידקה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=109826 זרם הקרח לידקה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8424&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR זרם הקרח לידקה] באתר הגאזט האנטארקטי המשווה SCAR של ממשלת אוסטרליה

== הערות שוליים ==

לידקה
לידקה